Media Luna (Bolivia)

Le Media Luna (Medie Luna), in Bolivia, es le denomination politic informal de un zona ubicate in le oriente del pais, que ha como characteristica commun que su population non es majoritarimente indian. Le Medie Luna es integrate per le departimentos ubicate in le region de Los Llanos: le Departimento Tarija e le departimentos del Oriente Bolivian: Santa Cruz, Beni e Pando. Alcun personas include tamben le Departimento Chuquisaca, o al minus su parte oriental; alteres non lo face proque iste ultime departimento es de majoria indian.

Le Media Luna joca un rolo de grande importantia in le politica interne de Bolivia, debite al movimento autonomista que initiava le departimentos que compone le zona, post le election in 2005 del presidente de Bolivia Evo Morales, le prime presidente indian del historia del pais, mesmo si 62% del population es indian.

Le Departimento Santa Cruz e su citate capital Santa Cruz de la Sierra es le citate le plus grande del Media Luna e ubi le movimento autonomista ha acquirite le major diffusion. Le Media Luna ha un grande importantia populational, economic, politic e ethnic. Le region se distingue del region andin de Bolivia, principalmente per le differentias ethnic: in le departimentos del region andin, le majoritate del population es indian; in le departimentos del Media Luna, le majoritate se considera como mesticios o blancos.

Le zona es approximativemente le medietate del pais, occupa le region oriental, con frontiera super toto verso Brasil, e concentra 42% del producto national brute (PNB) bolivian, includente ric reservas de hydrocarburos, super toto de gas, e grande altiplanos de importantia agro-vaccin; iste region comprehende un poco plus de un tertio del population del pais. Comparante le PNB national con su population, un habitante del Medie Luna gania un tertio plus que le media national e su indice de developpamento human (IDH) es superior al media latinoamerican.

Vide etiam
 Crise politic in Bolivia de 2008
 Oriente Bolivian
 Región de Los Llanos
 Camba
 Nationalismo camba
 Espaniol camba
 Referendum autonome de Bolivia de 2008
 Departimento Santa Cruz
 Departimento Tarija
 Departimento Beni
 Departimento Pando

Categoria:Bolivia